b'\n_START_ARTICLE_\nLevkoplast\n_START_PARAGRAPH_\nLevkoplasti so vrsta neobarvanih plastidov, ki so udele\xc5\xbeeni v razli\xc4\x8dnih vrstah presnove (metabolizma). Prisotni so v koreninah in nefotosintetskih tkivih. V splo\xc5\xa1nem so levkoplasti mnogo manj\xc5\xa1i od kloroplastov in imajo spremenljivo obliko, pogosto opisano kot ameboidno. Ob\xc5\xa1irno omre\xc5\xbeje stromul, tj. cevastih podalj\xc5\xa1kov med levkoplasti, ki slu\xc5\xbeijo za izmenjevanje dolo\xc4\x8denih snovi, so lahko prisotni v epidermalnih celicah korenin, hipokotilu in kalusu. Pri nekaterih tipih celic v dolo\xc4\x8denih fazah razvoja (npr. v meristemu korenine) so levkoplasti razporejeni v skupkih okoli jedra, stromule pa segajo na periferijo celice._NEWLINE_Lahko se specializirajo za skladi\xc5\xa1\xc4\x8denje \xc5\xa1kroba, lipidov ali proteinov: tako po vrsti lo\xc4\x8dimo amiloplaste, elaioplaste in proteinoplaste. V mnogih celicah pa levkoplasti nimajo skladi\xc5\xa1\xc4\x8dne vloge, pa\xc4\x8d pa so udele\xc5\xbeeni v pomembni biosinteti\xc4\x8dnih funkcijah, med drugim v sintezi ma\xc5\xa1\xc4\x8dobnih kislin, aminokislin in tetrapirolovih spojin, kot je hem._NEWLINE_Etioplaste, ki so vmesna stopnja v razvoju kloroplastov, se lahko zaradi odsotnosti barvila oz. pigmenta tehni\xc4\x8dno uvr\xc5\xa1\xc4\x8da med levkoplaste. Po izpostavljanju svetlobi se etioplasti dokon\xc4\x8dno diferencirajo v kloroplaste.'